शव को पानी या बॉडी फार्म में डिकंपोज किया जा रहा, जानिए ऐसे 8 तरीके
पर्यावरण को लेकर दुनिया जागरूक हो रही है। अंतिम संस्कार तक के तरीके बदल रहे हैं। मृत शरीर को जलाने या दफनाने की बजाय पानी में डिकंपोज करने का तरीका निकाला गया है। इसे 'एक्वामेशन' कहा जा रहा है। इसके जरिए ग्रीनहाउस गैस एमिशन काफीWater cremation and other ways human body can be disposed of when you die
पर्यावरण को लेकर दुनिया जागरूक हो रही है। अंतिम संस्कार तक के तरीके बदल रहे हैं। मृत शरीर को जलाने या दफनाने की बजाय पानी में डिकंपोज करने का तरीका निकाला गया है। इसे 'एक्वामेशन' कहा जा रहा है। इसके जरिए ग्रीनहाउस गैस एमिशन काफी कम होता है।
एक्वामेशन को एल्कलाइन हाइड्रोलाइसिस, रिएक्शन या वाटर क्रिमेशन भी कहा जाता है। ये पानी में अंतिम संस्कार करने का एक तरीका है। इसमें पोटैशियम हाइड्रोऑक्साइड जैसे एल्कलाई के मिश्रण से मिले पानी में पार्थिव शरीर को 3 से 4 घंटे सिलेंडर (मशीन) में रखा जाता है। पानी को 150 डिग्री सेल्सियस तक गर्म किया जाता है।
इसके बाद सिर्फ हडि्डयां बचती हैं। इन हडि्डयों को ओवन में राख बना दिया जाता है और कलश में रखकर परिवार वालों को सौंप देते हैं। वहीं, इस पानी को सीवेज में मिला दिया जाता है।
सिर्फ 5% एल्कलाई के मिश्रण का इस्तेमाल होता है
एक्वामेशन की प्रोसेस के दौरान मृत शरीर को स्टेनलैस स्टील के एक बड़े से रेसोमेटर (मशीन) में रखा जाता है। इसमें मृतक के वजन, जेंडर के आधार पर एल्कलाई डाला जाता है। इसके बाद पानी मिलाते हैं। आमतौर पर मशीन में 95% पानी और 5% एल्काई होता है। इसे 150 डिग्री सेल्सियस तक गर्म किया जाता है। कुछ घंटों बाद शरीर का मास खत्म हो जाता है। DNA और RNA तक नहीं बचता, सिर्फ हड्डियां रह जाती हैं। हड्डियों को साफ पानी से साफ कर दिया जाता है। बाद में इन्हें राख बना दिया जाता है।
एक्वामेशन पर्यावरण के लिए बेहतर
'द एटलांटिक' के मुताबिक, शरीर को जलाकर किए गए अंतिम संस्कार के पर्यावरणीय प्रभाव का लगभग दसवां हिस्सा एक्वामेशन का होता है। शरीर को जलाने से पर्यावरण को खतरा होता है। ऐसा इसलिए क्योंकि शरीर को जलाने से भारी मात्रा में कार्बन डाईऑक्साइड (CO2) रिलीज होता है।
US एनवायरमेंट प्रोटेक्शन एजेंसी के मुताबिक, शरीर को जलाकर किए गए अंतिम संस्कार से 535 पाउंड CO2 रिलीज होता है। ये करीब 965 किलोमीटर दूर कार चलाने से रिलीज हुई CO2 के बराबर है।
कई बार प्लास्टिक और मेटल से बने ताबूत दफन होने के बाद आसानी से डिकंपोज नहीं होते। वहीं, कई बार बॉडी डिकंपोजिशन मिट्टी के लिए खरतरनाक हो सकता है। इससे घांस-पौधों की ग्रोथ रुक जाती है।
अंतिम संस्कार के 8 अन्य तरीके
शरीर को जलाने और एक्वामेशन के अलावा भी 8 अन्य तरीके हैं जिनके जरिए मृतकों का अंतिम संस्कार किया जा सकता है। इन तरीकों के बारे में जानिए...
पार्थिव देह को मिट्‌टी बनाने की प्रक्रिया को टेरामेशन कहते हैं। इसमें देह को बक्से में रखा जाता है। शरीर में लगे पेसमेकर जैसे बाहरी इक्वीपमेंट्स निकाल दिए जाते हैं। लकड़ी के चिप्स और दूसरे जैव पदार्थ के साथ गर्म हवा अपघटन तेज कर देती है। 30 दिन में हडि्डयां-दांत तक मिट्‌टी में मिल जाते हैं। इससे एक घन मीटर मिट्‌टी बनती है।
ग्रीक शब्द क्रिए का लैटिन भाषा में अपभ्रंश क्रायो होता है, जिसका अर्थ है बहुत ज्यादा ठंडा। क्रायोमेशन में डेड बॉडी को फ्रीज किया जाता है। इस प्रक्रिया में शरीर को -192°C तक ठंडा किया जाता है। इसके लिए लिक्विड नाइट्रोजन का उपयोग होता है। इससे शरीर के बेहद छोटे-छोटे टुकड़े हो जाते हैं। ये पाउडर जैसे दिखने लगते हैं। मैगनेट की मदद से शरीर पर मौजूद मेटल ऑब्जेक्ट्स जैसे-पेसमेकर, आर्टिफिशियल लिंब को हटाया जाता है। इसके बाद सिर्फ पाउडर ही बचता है, जिसे परिवार को सौंप दिया जाता है। इसका खर्च करीब एक करोड़ 64 लाख होता है।
प्लास्टिनेशन में मेडिकल पर्पस या पब्लिक डिस्प्ले के लिए शरीर के अंगों, टिश्यू या पूरे शरीर को ही प्रीजर्व किया जाता है। 1977 में जर्मन एनाटोमिस्ट गुंथर वॉन हेगेंस ने अंतिम संस्कार का ये तरीका ढूंढा था।
प्लास्टिनेशन में सबसे पहले शरीर को सड़ाने वाले बैक्टेरिया को मारने के लिए फॉर्मेल्डिहाइड-बेस्ड सॉल्यूशन लगाया जाता है। इसके बाद शरीर पर मौजूद पानी को हटाने के लिए एसीटोन के मिश्रण में मृत शरीर को डुबाया जाता है। फिर बॉडी को लिक्विड पॉलिमर जैसे- सिलिकॉन से भरे कंटेनर में डाला जाता है। आखिर में बॉडी पर लगे पॉलिमर को सख्त करने के लिए शरीर को गर्माहट दी जाती है या धूप में रख दिया जाता है।
तिब्बत का बौद्ध समुदाय स्काई बरियल या झाटोर अंतिम संस्कार क्रिया का पालन हजारों सालों से करते आ रहे हैं।
इस क्रिया में पहले शव को शमशान ले जाया जाता है। ये शमशान एक ऊंचाई वाले इलाके में होता है। वहां पर लामा ( बौद्ध भिक्षु) धूप बत्ती जलाकर शव का पूजन करते हैं। फिर बॉडी को डिकंपोज होने के लिए छोड़ दिया जाता है। इस दौरान पक्षी शव के मास को खा लेते हैं। पारसी समुदाय में भी शवों को पक्षियों को खिलाने कि परंपरा है। वो शव को जोरास्ट्रियन में ले जाकर रख देते है। जहां पक्षी उन्हें अपना भोजन बना लेते हैं।
बॉडी फार्म या ह्यूमन टैपोनॉमी फैसिलिटी में मृत शरीर को नैचुरल रेट पर डिकंपोज होने के लिए छोड़ दिया जाता है। ये फैसिलिटी अक्सर फॉरेंसिक साइंटिस्ट संचालित करते हैं। ये रिसर्च में मदद करते हैं। जैसे- जब शव डिकंपोज होते हैं तो वो आसपास की वनस्पतियों को किस तरह प्रभावित करते हैं। इससे ये पता चल सकता है कि शव कितने समय से वहां पड़ा है। ये रिसर्च डेटा मर्डर केस में मदद कर सकता है।
दुनिया के 4 देशों- कनाडा, ऑस्ट्रेलिया, नीदरलैंड और अमेरिका में 10 ह्यूमन बॉडी फॉर्म हैं। यहां लोग मरने के बाद शरीर को रिसर्च के लिए सौंप सकते हैं। ये ऑर्गन डोनेशन की तरह है।
अंतिम संस्कार का एक अजीब तरीका रीफ बॉल है। इसमें मृत शरीर की राख को सीमेंट में मिलाकर एक बॉल बनाई जाती है। इस बॉल को पानी में डाल दिया जाता है। रीफ समुद्री जीवों का घर होता है। मरीन लाइफ को बचाने के लिए इंसान आर्टिफिशियल रीफ का आइडिया लेकर आया। सीमेंट की इस बॉल में कई होल होते हैं जिनसे मच्छलियां आसानी से गुजर जाती हैं। ये बॉल पानी में किस जगह डाली गई हैं, परिवार वालों को इसकी जानकारी दी जाती है।
स्पेस बरियल में मानव अवशेषों को अंतरिक्ष में भेज दिया जाता है। आम तौर पर दाह संस्कार के बाद राख को एक कलश में रखकर इसे स्पेस में छोड़ दिया जाता है। ये स्पेस बरियल सबऑर्बिटल होते हैं। यानी स्पेस में भेजी गई राख पृथ्वी की कक्षा (ऑर्बिट) में नहीं रहती, वो ज्यादा ऊंचाई तक पहुंच ही नहीं पाती। थोड़ी दूरी तक जाने के बाद ये ग्रैविटी और हवा के कारण वापस पृथ्वी पर ही आ जाती है।
पहली बार 1992 में 'स्टार ट्रैक' बनाने वाले अमेरिकी लेखक यूजीन वेस्ले रोडडेनबेरी की अस्थियां अंतरिक्ष में प्रवाहित की गई थीं।
बरियल एट सी, मतलब- समुद्र में अंतिम संस्कार। इसमें शरीर को ताबूत में रखकर समुद्र में डाल दिया जाता है। इसके लिए मरीन टाइम मैनेजमेंट ऑर्गेनाइजेशन से लाइसेंस लेना होता है। इसके लिए डेथ सर्टिफिकेट और मृतक को संक्रमण से मुक्त दिखाने वाला डॉक्टर का सर्टिफिकेट दिखाना होता है। इसके अलावा मृतक के कपड़े बायोडिग्रेडेबल जैसे- वुल या कॉटन के होने चाहिए।
